Deg ixef wis sin negga taseleḍt tamsislit i wawalen-agi, taseleḍt-agi d tin i aɣd-isebgnen kra n yeswiren i deg ttemgaradent tmeslayin n teqbaylit am tegnaɣri, abddel n teɣra, abddel n kra n tergalin am [ḍ] yettuɣal d [ṭ], [l] yesɛa ugar n temḍawit [j], [lr͡], [lʒ͡ ], rnu ɣer waya targalt (ǧ) yettunḥsabn d tamḍawi n (j), ɣef aya di kra n temnaḍin (j) yettwanṭaq d (ǧ) ma yella di kra n tantaliyin nniḍen neger tamawat d yella wanda rnunt kra n tergalin ɣer uzar n wawal amedya taǧǧalt tuɣal taheǧǧalt deg tmezabit, tahejjalt deg tacelḥit d tmaziɣt n lemaruk, akken i newala daɣen imesli [q] di teqbaylit yettwanṭaq d [g] d anaggaɣ di tantala tamaziɣt amdya [s͡suq] [s͡sug], [θaqvilt] [θagvilt].